Maar dit beteken nie vir ons almal ewe veel nie. Ek weet byvoorbeeld hulle het twee ander albums die lig laat sien: Stoomradio en Nagloper. Helaas het ek dit nooit geluister nie. Nie dat ek nie wou nie; dit het net so half nie gebeur nie. Jy weet, seker soos mens jouself beloof jy gaan ophou draf of begin rook. Ag, ek bedoel andersom – maar ek’s seker jy verstaan wat ek probeer sê.
Die volgende vyf snitte behandel ’n paar interessante onderwerpe. “As die kar nog daar is” vertel van die realiteite van in Suid-Afrika by ’n bar gaan drink – jy kom dalk uit dan is jou kar gesteel (Frank Opperman sing saam).
Die album sluit af met die Mystic Boer wat saam sing op “Whakka Doef Doef” (hy sing ook vroeër op “Jolie Marie”). ’n Hoogtepunt van die album en ’n fitting einde, verklaar hulle “Haai-i-e mamma, die zombies kom/ met ’n whakka doef doef en ’n brom-brom-brom.”
Dis ook ’n rare album, een waarna ’n MK-tiener én sy pa om die braaivleisvuur kan luister en waarvan albei (ten minste gedeeltelik) behoort te hou. Gááf.